Referat fra foreldremøte 29.04.14 om

PSYKISK HELSE - BARNEBURSDAGER: 

Foreldremeldt sak. Kjempeviktig å diskutere bursdagsfeiringer i foreldregruppa som ledd i bygging av vennskap og ikke minst forebygging av utestengelse og mobbing. Det er foreldres ansvar å følge opp hvem barna inviterer i bursdag og at alle blir bedt. Det er derfor ønskelig med noen felles kjøreregler:

Bl.a bør foreldre sjekke opp med barnehagen/ andre foreldre at det ikke er barn som blir stående uten invitasjon. Det er tøft å være den ene som ikke blir invitert! Barn oppfatter tidlig at de blir utestengt, og barn bruker bursdager som trussel mot andre nesten før de vet hva det betyr; «du får ikke kom i bursdagen min..» Det gjør vondt! (enten man er bestekompis el av og til-lekekompis).

De fleste har startet med bursdagsfeiring hjemme ved 4 år. Noen få før og noen få senere. Det er selvsagt frivillig når man begynner, men de fleste barn begynner å ha en forventning til feiring fra ca 4 år. 

De fleste har hatt gruppevise feiringer. Litt vanskelig når ei aldersgruppe er delt, men da kan man enten be bare jentene/guttene fra begge grupper. Noen ønsker å be både gutter og jenter og da kan man jo be noen få fra hver gruppe. Det viktigste er at det er flere som ikke blir bedt. 
Ikke alle har plass el økonomi til å be hele grupper (12 stk) og det er ok å be bare noen få, bare det er flere som ikke bes. 

Grillhuset kan lånes til bursdagsfeiringer om man ikke har plass hjemme! 

Husk å svare på invitasjonen! ;)

Siri lager ei liste over alle foreldre, barn og grupper. Denne deles ut til alle foreldre slik at dere får en fullstendig oversikt over hvem som er på de ulike gruppene, fødselsår mm. Tlf.nr settes ikke opp. Dere skriver på nr hvis dere ønsker at alle foreldre skal få deres nr. Det regnes da som samtykke til å dele ut deres tlf. nr. Er det noen som reserverer seg får dere heller kontakte barnehagen for å få informasjon videreformidlet.

Referent:

Siri